Guida de Usator de Linux Mint/GNU
GNU es un acronymo recursiu del anglese GNU's Not Unix (GNU non es Unix). Illo esseva initiate per Richard Stallman con le objectivo de crear un systema operative libere: le systema GNU. Le 27 de septembre 1983, le projecto esseva annunciate publicamente pro le prime vice. Sequite al annuncio general, diverse scriptos de Richard Stallman subsequente, como le Manifesto GNU, establiva su motivationes pro realisar le projecto GNU, inter le quales distacca le retornar al spirito de cooperation que existeva in le prime tempores in le communitate de usatores de computatores.

Stallman suggere que GNU es pronunciate in anglese, como "guh-noo" (on pote observar que le logotypo es un gnu, un mammifere african), pro evitar le confusion con "new" (nove). UNIX es un systema operative multo popular, proque illo se basa in un architectura que ha monstrate esser technicamente stabile. Le systema GNU esseva designate pro esser completemente compatibile con UNIX. Le facto de esser compatibile con le architectura de UNIX implica que GNU consiste de parve componentes individual de software, multe del quales ja esseva disponibile, como le systema de edition de textos TeX e le systema graphic X Window, que poteva esser adaptate e reutilisate; alteres, in cambio, debeva esser rescripte.

Pro assecurar que le software de GNU essera sempre libere proque omnes usatores pote executar, copiar, modificar e distribuer illo, le projecto esseva lanceate sub un licentia designate pro garantir iste derectos e prevenir restrictiones subsequentes del mesme. Le idea, in anglese cognoscite como "copyleft" (clar opposition al "copyright"), es incorporate in le licentia GPL.